Sanasta kuviksi - Bible Journaling
2026-09-11 - 2026-09-13 | Kalajoen Kristillinen Opisto, Kasarmintie 2, Kalajoki, 85100
Kaipaatko elämääsi lohtua, iloa ja rohkaisua? Haluaisitko hetkeksi hiljentyä Raamatun pettämättömien lupausten ääreen ja ammentaa niistä uutta voimaa? Etsitkö uusia tapoja syventyä Sanaan?
Sanasta kuviksi -kurssilla tutustumme erilaisiin Bible Journaling -tekniikoihin. Maalaamme ihanilla väreillä ja testaamme erilaisia välineitä. Perehdymme myös käsin kirjoittamisen tekniikoihin ja välineisiin.
Erityisiä maalarin lahjoja et kuitenkaan tarvitse, työskentelemme rennolla ja kokeilevalla otteella. Tavoitteena on löytää ilo sekä Raamatun teksteistä että luovasta työskentelystä värien ja kirjaintaiteen parissa. Tutustumme myös 1600-luvulla eläneen Christian Scriverin ajatuksiin jokaisen kristityn omasta lohtukirjasta ja aloitamme sellaisen kokoamisen.
Kurssin vetäjänä toimii Sirpa Laurila, KM, luokanopettaja, toimittaja ja terapeuttisen kirjoittamisen ohjaaja.
Kurssi pidetään Ainolan yläsalissa. Huomioithan, että tila ei ole esteetön.
Ilmoittautuneille lähetetään erillinen kutsukirje ennen kurssin alkamista.
Ohjelma
PERJANTAI 11.9.
16.00 Tervetuloa Opistolle! – Ilmoittautuminen ja päivällinen
17–19.30 Aloitus ja tutustelua
Bible journaling – mitä se on? Tutustutaan erilaisiin tapoihin työstää Raamatun tekstejä bj-tekniikoilla.
Ihanat värit! Eri tapoja tehdä värikästä pintaa
Aloitetaan bj-työskentely vesiväritekniikoilla
20–20.30 Iltapala
LAUANTAI 12.9.
8.00 Aamiainen
9–11.30 Raamattu – Jumalan hoitava sana
Mitä on kalligrafi a? Käsin kirjoittamisen niksit ja välineet, harjoituksia ja työskentelyä
11.30–13.00 Lounas ja omatoiminen ulkoilutauko
13–14 Christian Scriver ja kristityn lohtukirja
Omien kokemusten ja lohdullisten tekstien jakamista etukäteistehtävän pohjalta.
Työskentelyä
14.00 Kahvitauko
14.30–16 Lujalla pohjalla – mitä saan, kun hiljennyn Raamatun äärelle?
Työskentelyä
16.30–17.30 Päivällinen
18–19.30 Hyvän Paimenen laumassa – tutustumista Raamatun pettämättömiin lupauksiin
Työskentelyä ja päivän tuotosten jakamista
20.00 Iltapala
Mahdollisuus saunomiseen
SUNNUNTAI 13.9.
8.00 Aamiainen
9-11 Pelastuksen ilo ja taivaan riemu
Töiden viimeistelyä, kurssin koonti ja loppuhartaus kristityn ihanasta määränpäästä
11–12 Lounas, huoneiden luovuttaminen ja kotiin lähtö
Hinnat

Kurssimaksu: 100 € (ei sisällä mahdollisia materiaalihankintoja)
Ruokailupaketti: 80 €, tai yksittäisiä ruokailuja erillisen hinnaston mukaisesti
Majoittuminen koko kurssin ajalta: 70 €/2hh tai 110 €/1hh

Vähävaraiset voivat hakea avustusta osallistujamaksuihin.
Hakulomakkeen saa Opiston toimistolta tai verkkosivuilta kkro.fi/lyhytkurssit-ja-tapahtumat
Ilmoittautuminen
Ilmoittautuminen Opiston toimistoon 15.8.2026 mennessä:

Sähköisellä lomakkeella: link.webropol.com/ep/bj2026
Sähköpostitse toimisto@kkro.fi
Puhelimitse 08 4639 200

PERUUTUSEHDOT
Kursseille ja tapahtumiin ilmoittautumisessa ja ilmoittautumisen peruuttamisessa noudatetaan seuraavia peruutusehtoja:

Ilmoittautumisen voi peruuttaa veloituksetta viimeistään 8 päivää ennen tapahtuman alkua.
7–3 päivää ennen tapahtumaa tehdystä peruutuksesta veloitamme 30 % tapahtuman maksuista, siitä osuudesta mikä on varattu ilmoittautumisen perusteella.
Mikäli peruutus tehdään tämän jälkeen tai jätetään kokonaan tekemättä, perimme maksut täysimääräisinä.
Sairaustapauksissa maksuja ei peritä (toimitettava lääkärin tai terveydenhoitajan todistus)
Peruutukset tehdään Opiston toimistoon.
Jos osallistuja joutuu keskeyttämään kurssin, maksuja ei palauteta.

Kurssin esite
Halutessasi voit ladata kurssin esitteen tästä linkistä:
Sanasta kuviksi 9-2026, esite

Yksinlaulukurssi
2026-09-11 - 2026-09-13
Lämpimästi tervetuloa syyskuiselle yksinlaulukurssille Kalajoen Kristilliselle Opistolle!
Viikonlopun opettajina sopraano Anna-Maria Jurvelin-Pesola ja pianisti Eliisa Suni.

Anna-Maria Jurvelin-Pesola on ooppera- ja konserttilaulaja sekä kirkkomuusikko. Hän on opiskellut Oulun konservatoriossa ja Sibelius-Akatemiassa. Anna-Maria on diplomilaulaja ja musiikin maisteri. Hän on laulanut oopperarooleja sekä kotimaassa että ulkomailla. Hän on Meri-Lapin musiikkiopiston laulun lehtori.
Eliisa Suni työskentelee Jyväskylän ammattikorkeakoulussa säestyksen lehtorina. Hän toimii oopperakorrepetiittorina Savonlinnan oopperajuhlilla ja Jyväskylän oopperassa. Eliisa on kysytty säestäjä konserteissa, kilpailuissa ja kuorojen harjoituspianistina. Hän on valmistunut Keski-Suomen konservatoriosta, Viron musiikkiakatemiasta ja Jyväskylän yliopistosta.

Kalajoen Kristillisellä Opistolla on jo vuosien ajan järjestetty yksinlaulukursseja.
Kaikilla Opiston laulukursseilla painopiste on henkilökohtaisessa laulunopetuksessa ja pianistin kanssa työskentelyssä.
Hinnat

kurssimaksu 200 €
ruokailupaketti 80 €
viikonlopun majoitus (2 yötä) 70 € /2 hh/hlö tai 110 € / 1hh

Haku
Kurssille on hakumenettely. Hakukaavake löytyy osoitteesta: link.webropol.com/ep/yksinlaulukurssi26
Hae mukaan huhtikuun kurssille 21.8.2026 mennessä.
Kaikille hakijoille ilmoitetaan valinnoista haun jälkeen.
Tiedustelut Opiston toimistoon toimisto@kkro.fi tai 044 4639 200
